Diari Oficial de la Generalitat Valenciana


Sumari del DOGV 4620, del 31-10-2003 (2003/11011)

Informació pública del programa de desenvolupament d'actuació integrada per al nou sector de sòl urbanitzable la Vinya de Sant Joan d'Alacant.
----------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11571


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública del programa de desenvolupament d'actuació integrada per al nou sector de sòl urbanitzable la Vinya de Sant Joan d'Alacant. [2003/M11325]
  
Mitjançant la present resolució es fa públic que l'alcalde Francisco de Paula Seva, per Resolució de 16 d'octubre de 2003, ha resolt:
  
Primer
  
Sotmetre a informació pública, per termini de 40 dies, l'alternativa tècnica de programa per al desenvolupament de l'actuació integrada sobre SNU situat a la partida de Fabraquer i sense denominació expressa en el Pla General i denominat en l'alternativa com a nou sector de sòl urbanitzable la Vinya, presentada amb data 29.05.2003 per Fernando Agud Blasco, en nom i representació de la mercantil La Casa Magenta Inmuebles, SL, i comprensiva dels següents documents:
  
- Expedient d'homologació sector la Vinya de Sant Joan d'Alacant.
  
- Pla parcial sector la Vinya de Sant Joan d'Alacant.
  
- Programa per al desenvolupament de l'actuació integrada del sector la Vinya.
  
- Avantprojecte d'urbanització del sector la Vinya, integrat de projecte de parc urbà.
  
- Estudi d'impacte ambiental del sector la Vinya, que incorpora com a annex estudi de sorolls.
  
- Pla especial d'identificació i ordenació de la xàrcia primària bàsica del terme de Sant Joan d'Alacant i entorn metropolità.
  
Amb indicació expressa que el pla especial se sotmet a informació publica als sols efectes de públic coneixement, sense que la informació pública supose el tràmit previst en l'article 38. 2. A de la LRAU i l'article 168 RP del D/201/1998, i que de conformitat amb l'article 149 del D/201/1998, la mercantil La Casa Magenta Inmuebles, SL només podrà promoure el citat instrument en el cas que fóra adjudicatària del programa i sempre que així ho estimara esta administració.
  
Segon
  
Havent tingut entrada en este Ajuntament el dia 13 d'octubre de 2003 escrit de la mercantil Creixement de Sant Joan, SL, posant en coneixement d'esta administració que ha formulat una alternativa tècnica de programa, mitjançant el procediment simplificat establit en l'article 48 de la LRAU per a un àmbit coincident amb l'establit en l'alternativa tècnica de La Casa Magenta Inmuebles, SL que, mitjançant este acord se sotmet a informació pública i per tal d'evitar futurs dubtes que pogueren sorgir quant al còmput de terminis i dates, s'ha establit el següent calendari:
  
1r. La informació pública s'anunciarà mitjançant un edicte publicat en un diari d'informació general editat a la Comunitat Valencianament i posteriorment o simultàniament en el Diari Oficial de la Generalitat Valenciana advertint de la possibilitat de formular al·legacions, proposicions juridicoeconòmiques en competència i alternatives tècniques. No serà preceptiva la notificació formal i individual als propietaris afectats, però, abans de la publicació de l'edicte haurà de remetre's avís amb el seu contingut al domicili fiscal dels qui consten en el cadastre com a titulars de drets afectats per l'actuació.
  
 2n. El termini d'informació pública s'iniciarà a partir del dia següent al de la publicació de l'edicte d'informació pública que remeta este Ajuntament al DOGV.
  
3r. Es considera que concorre la circumstància que disposa l'article 48.3 de la LRAU i, per tant, és procedent la pròrroga de terminis regulada en l'article 46.4 del mateix text legal.
  
4t. La importància que el desenvolupament d'este sòl tindrà en el context del terme municipal, i davant de la previsió que es presenten nombroses alternatives tècniques i proposicions juridicoeconòmiques a estes, si durant els cinc últims dies del termini de 40 dies per a la presentació d'alternatives tècniques, es presentaren noves alternatives tècniques, el termini de cinc dies de presentació de proposicions juridicoeconòmiques començarà en lloc del dia 41, el dia 51 des de la publicació de l'edicte, quedant per tant ampliat el termini d'informació pública per 10 dies addicionals, però als sols efectes de consulta de les alternatives presentades.
  
5é. Durant tot el procediment podran ser objecte de pública consulta a les dependències habilitades a tal fi per l'Ajuntament, les al·legacions i alternatives tècniques que es presenten. Es podran presentar alternatives tècniques i al·legacions durant 40 dies comptats des de la publicació de l'edicte que remeta este Ajuntament al DOGV
  
6é. L'acte d'obertura de pliques se celebrarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
Concloses les anteriors actuacions, l'Ajuntament en Ple pot aprovar un programa definint els seus continguts per elecció d'una alternativa tècnica i una proposició entre les presentades, amb les modificacions parcials que estime oportunes.
  
Tercer
  
De conformitat amb l'article 46.3 de la LRAU, remeteu avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació.
  
Quart
  
Traslladar la present resolució a la mercantil La Casa Magenta Inmuebles, SL i a la mercantil El Creixement de Sant Joan, SL, perquè en prenguen coneixement i efectes singularment pel que fa al calendari establit en este decret.